b"\n_START_ARTICLE_\nPyh\xc3\xa4 Machar\n_START_PARAGRAPH_\nMachar (500-luku) oli irlantilaissyntyinen pyhimys joka tuli Skotlantiin Ionaan Columban kanssa._NEWLINE_Machar saarnasi ensin Mullissa ja my\xc3\xb6hemmin Aberdeenin seudun piktien parissa. T\xc3\xa4m\xc3\xa4n vuoksi h\xc3\xa4nt\xc3\xa4 on my\xc3\xb6hemmin anakronistisesti pidetty Aberdeenin ensimm\xc3\xa4isen\xc3\xa4 piispana. Kuitenkin Aberdeen Breviaryn pyhimyslegendan mukaan paavi Gregorius Suuri nimitti h\xc3\xa4net viimeisiksi elinvuosikseen Toursin arkkipiispaksi. Tarina ei kuitenkaan ole uskottava._NEWLINE_Macharin l\xc3\xa4hteen vett\xc3\xa4 k\xc3\xa4ytettiin Aberdeenin katderaalissa kasteveten\xc3\xa4. H\xc3\xa4nen muistop\xc3\xa4iv\xc3\xa4ns\xc3\xa4 on 12. marraskuuta._NEWLINE_Aberdeenin Pyh\xc3\xa4n Macharin katedraali (St Machar's Cathedral), jonka paikalla on tiett\xc3\xa4v\xc3\xa4sti ollut kirkkorakennus jo 500-luvulla, on nimetty pyhimyksen muistoksi._NEWLINE_My\xc3\xb6s Aberdeenin edustalla oleva Macharin \xc3\xb6ljykentt\xc3\xa4 (Machar Oil Field) on saanut nimens\xc3\xa4 Pyh\xc3\xa4lt\xc3\xa4 Macharilta."